recursal/SuperWikiNEXT-32B huggingface dataset:
**Ajad Bin O. T. Oyung** merupakan seorang pejuang dan penggerak awal[*perlu rujukan*] parti USNO (**United Sabah National Organization**) Barisan Nasional di Labuk Sugut Malaysia. Beliau merupakan seorang Ketua Kampung Terusan Sugut ketika era North Borneo di bawah penjajahan British selepas mengambil alih tugas tersebut daripada ayahanda beliau iaitu O. T. Haji Oyung Bin Amalan. Beliau pernah memegang pelbagai jawatan sebelum terpilih menjadi Ahli Dewan Rakyat Kawasan Labuk Sugut termasuklah sebagai Ahli Majlis Daerah dan Pegawai Pembangunan Masyarakat (CDO) Kawasan Sugut selepas beliau membantu USNO memenangi Kerusi DUN Sugut pada Pilihanraya Umum Negeri Sabah 1967. Beliau cukup disenangi dan dikenali ramai dengan sikap beliau yang suka menolong penduduk kampung khususnya di Labuk dan Sugut. Atas sebab itu, pada Pilihanraya Umum Malaysia 1969 iaitu Pilihanraya yang pertama disertai oleh negeri Sabah selepas pembentukan Malaysia pada 16 September 1963, beliau telah dipilih oleh Presiden USNO iaitu **YAB Tun Datu Mustapha Bin Datu Harun** untuk bertanding atas tiket parti USNO Barisan Nasional bagi Kerusi Parlimen Labuk Sugut dan telah menang dalam Pilihanraya Umum Malaysia tersebut (Pilihan Raya Umum Malaysia 1969). Beliau dipilih semula sebagai Calon USNO dalam Pilihan Raya Umum Malaysia 1974 dan telah memenangi kerusi Parlimen Labuk Sugut sekali lagi. Selain penglibatan dalam politik, beliau juga merupakan salah seorang Ahli Jawatankuasa Agung Penaja **Pertubuhan Islam Seluruh Sabah (USIA)** yang diketuai oleh **YAB Tun Datu Mustapha Bin Datu Harun**. USIA telah didaftarkan pada 10 Oktober 1969 untuk memainkan peranan dalam gerakan dakwah di Negeri Sabah, termasuk penubuhan MUIS pada 1972. Beliau merupakan Pengasas bagi USIA Bahagian Labuk Sugut dan telah menjadi Ketua Bahagian USIA sehingga pertengahan 1980-an. Selepas berkhidmat sebagai Ahli Dewan Rakyat Kawasan Labuk Sugut daripada tahun 1969 sehingga 1978, beliau telah memberikan laluan kepada calon yang lebih muda iaitu **Ampong Bin Puyon** yang telah terpilih untuk bertanding atas tiket USNO di kawasan Labuk Sugut dalam Pilihanraya Umum Malaysia yang ke-5 (Pilihan Raya Umum Malaysia 1978). 

Beliau turut terlibat pada ketika itu membantu Ampong Bin Puyon dalam pilihanraya tersebut untuk memastikan Kerusi Parlimen Labuk Sugut kekal dimenangi oleh USNO. USNO berjaya mempertahankan kerusi Parlimen Labuk Sugut menewaskan Calon daripada Parti Berjaya. Antara Bintang kebesaran yang dianugerahkan kpd beliau diatas jasa-jasa beliau ialah Ahli Darjah Kinabalu (ADK) 1975 dan Ahli Setia Darjah Kinabalu (ASDK) 1978.

Perdana Menteri pada ketika beliau menjadi Ahli Dewan Rakyat ialah **YM Tunku Abdul Rahman Putra Al-Haj** dan Timbalan Perdana Menteri ialah **YAB Tun Abdul Razak Hussein**. Namun pada 22 September 1970, **YM Tunku Abdul Rahman Putra Al-Haj** telah digantikan oleh **YAB Tun Abdul Razak Hussein**  sebagai Perdana Menteri yang baru dan Timbalannya ialah **YAB Tun Dr Ismail Abdul Rahman**. Tidak lama selepas itu, **YAB Tun Hussein Onn** dilantik menjadi Timbalan Perdana Menteri iaitu pada 13 Ogos 1973 berikutan kematian YAB Tun Dr Ismail Abdul Rahman pada 2 Ogos 1973.
**Tilawah al-Quran Peringkat Antarabangsa Malaysia** ke-50 di Taman Tamadun Islam (TTI) Pulau Wan Man , Kuala Terengganu, Terengganu. Tilawah ini diadakan pada hari Ahad - 17 Ogos 2008. Yang di-Pertuan Agong Tuanku Mizan Zainal Abidin telah merasmikan tilawah al Quran ini di Pusat Konvensyen TTI. Turut hadir ialah Raja Permaisuri Agong Tuanku Nur Zahirah dan Perdana Menteri Malaysia Datuk Seri Abdullah Ahmad Badawi. Menteri Besar Terengganu Datuk Ahmad Said dan Menteri di Jabatan Perdana Menteri Datuk Seri Dr Ahmad Zahid Hamidi turut hadir.

Inilah kali pertama tilawah al Quran antarabangsa diadakan di luar Kuala Lumpur. Seramai 80 qari dan qariah dari 49 negara turut serta. Tema tilawah kali ini ialah"Menjana Ummah Gemilang". Hadiah tempat pertama ialah wang tunai RM13,399 (USD4,000), tempat kedua RM10,049 (USD3,000) manakala tempat ketiga RM6,699 (USD2,000).

Astaka tilawah direka oleh arkitek Jabatan Kerja Raya (JKR) Terengganu yang mengandungi replika Gua Hira' , rumah tradisional Terengganu, Masjid Quba', Masjid Nabawi , Hajar Aswad dan batu bersurat Kuala Berang Terengganu.

Lihat juga
----------

* Tilawah Al Quran Peringkat Antarabangsa 2009

Rujukan
-------

1. ↑  Agong Berkenan Rasmi Tilawah Al-Quran Peringkat Antarabangsa Isnin
**Alexa Brooke Rivera**, juga dikenali sebagai Lexi Rivera, ialah vlogger YouTube Amerika, Pelakon, bekas Gimnas, dan pengaruh media sosial. Dia adalah kakak kepada pengaruh media sosial popular, YouTuber, Pelakon dan penyanyi, Brent Rivera. Kemasyhurannya berasal dari saluran YouTube abangnya, Brent Rivera, tetapi selepas saluran dicipta untuknya, Lexi kini telah menjadi vlogger dan YouTuber yang berjaya. Brent mencipta saluran untuk mempamerkan bakat Lexi sebagai seorang gimnas.

Karier
------

Lexi memulakan latihan gimnastik sebagai seorang kanak-kanak, dan dia cemerlang dalam hal itu. Dia pernah menyertai pertandingan sekolah, dan dia memenangi beberapa hadiah dalam pertandingan antara sekolah yang disertainya. Pada Ogos 2010, Brent mencipta saluran YouTube untuk Lexi bertajuk Lexiloulouu, dan dia mencipta saluran itu untuk mempamerkan bakat Lexi sebagai gimnas. Akhirnya, akaun itu menjadi tidak aktif pada tahun 2012 kerana dia mula-mula mendapat kemasyhuran di saluran abangnya. Walau bagaimanapun, apabila populariti Brent di YouTube semakin meningkat, dia mengalihkan tumpuan kepada salurannya dan kurang pada Lexi.

Alexa kini menjalankan salurannya sendiri, tetapi dia masih bekerjasama dengan Brent secara sporadis. Video beliau memaparkan rakan-rakannya; Ben Azelart, Andrew Davilla, Caleb Burton, Stokes Twins, Dominic Brack, Pierson Wodzynski, dan Lexi Hensler yang bersama-samanya adalah ahli Amp World. Dia mempunyai lebih 8.4 juta pengikut pada akaun Instagram "lexibrookerivera"nya dan 21.7 Juta pengikut di TikTok.

Dia sering bekerjasama dengan Brent dalam kandungan video untuk menjana pendapatan. Lexi membuat debut lakonannya apabila dia membintangi bersama abangnya dalam siri YouTube "Brobot". Lexi memainkan watak Max dan siri ini disiarkan di Brat TV di YouTube.

Dia telah muncul dalam kebanyakan video YouTube Brent tetapi sejak mencipta salurannya sendiri, dia kini semakin jarang menampilkannya. Populariti Lexi berkembang di Instagram, kerana dia memutuskan untuk melabur semula masa ke dalam kerjaya YouTubenya. Dia menyiarkan video YouTube pertamanya pada 1 Julai 2018 di mana dia menjawab soalan yang disiarkan oleh peminatnya di Instagram. Dia kini membuat video gurauan dan vlog bersama rakan dan keluarganya, manakala salurannya juga mengandungi kandungan fesyen dan kecantikan dengan sentuhan komedi.

Kehidupan
---------

Dia mempunyai tiga orang abang: Brent, Brice dan Blake Rivera. Ibu bapanya bernama John dan Laura. Dia bertarikh dengan Ben Azelart; tetapi mereka berpisah pada akhir 2020. Dia mula berkencan dengan Andrew Davila pada 2022.
Perlembagaan Persekutuan merupakan undang-undang tertinggi di Malaysia dan sebarang pindaan memerlukan sokongan 2/3 ahli di Dewan Rakyat dan Dewan Negara. Semenjak Malaysia merdeka pada 31 Ogos 1957, Perlembagaan Persekutuan ini telah dipinda beberapa kali bagi memenuhi keperluan semasa.

Beberapa pindaan Perlembagaan Persekutuan sebelum ini menimbulkan kontroversi yang hebat dalam arena politik di Malaysia.

Umur persaraan anggota SPR
--------------------------

Pada 11 Disember 2007, Perdana Menteri Malaysia, Datuk Seri Abdullah Ahmad Badawi membentangkan pindaan Perkara 114, Perlembagaan Persekutuan. Perkara 114 ini menyentuh tempoh bersara anggota Suruhanjaya Pilihan Raya (SPR) daripada 65 tahun kepada 66 tahun. 

Pada 20 November 2007, Menteri di Jabatan Perdana Menteri, Datuk Seri Mohamed Nazri Aziz di Parlimen telah membaca pindaan yang akan dilakukan kali pertama. Seterusnya pindaan ini akan dibentangkan di Dewan Rakyat. Kemudian Yang di-Pertuan Agong akan memperkenankannya dalam tempoh dua minggu sebelum diwartakan. Kerajaan Malaysia yang ditadbir oleh parti Barisan Nasional tidak mempunyai masalah untuk meminda perlembagaan ini kerana mempunyai majoriti 2/3 semenjak tahun 1957 lagi.

Lihat juga
----------

* Krisis Perlembagaan Malaysia 1988

Rujukan
-------

1. ↑
Bagi telefilem kesinambungannya, lihat Karlos Bolos.

***Karlos*** (digayakan sebagai ***KARLOS***) merupakan sebuah siri drama aksi Malaysia 2013 arahan Mohd Feroz Abd Kader terbitan Frontrow Pictures, dibintangi oleh Johan As'ari, Syazwan Zulkifli, Nam Ron, Sherie Merlis dan Leez Rosli. Ia mengisahkan perjalanan hidup Irwan Zaid yang sering dipinggirkan di dalam keluarga terutama sekali oleh bapanya sendiri. Siri ini disiarkan di Slot Aksi TV3 bermula 4 Mac 2013 hingga 27 Mei 2013. Sebuah telefilem terbitan turunan, *Karlos Bolos* disiarkan pada 8 Ogos 2013 sempena Hari Raya Aidilfitri.

Plot
----

Karlos menelusuri perjalanan hidup seorang remaja bernama Irwan Zaid (Johan As’ari) yang sering dipinggirkan di dalam keluarga terutama oleh bapanya sendiri, Rashid (Namron). Beliau disisihkan sehingga ibunya sendiri iaitu Zai (Sherlie Merlis) tidak mampu melakukan apa-apa. Tanpa wang belanja, Irwan belajar mencuri makanan dari kantin seterusnya membaraikan motorsikal dari dua orang kawan barunya, Joe dan Qiwek.

Penduduk di Sentul mula resah dengan kes kehilangan motorsikal dan pada waktu yang sama, IO Mahadhir (Azhar Sulaiman) ditugaskan menyiasat kes tersebut. Selepas sebulan memantau, Mahadhir berjaya menangkap Irwan. Irwan dibicarakan di mahkamah dan kemudian ditempatkan di Pusat Pemulihan Akhlak Teluk Panglima. Di sana, Irwan mula mempelajari erti sebenar penderitaan.

Pelakon
-------

### Pelakon utama

* Johan As'ari sebagai Irwan Zaid / Karlos
* Syazwan Zulkifly sebagai Kenji
* Namron sebagai Rashid
* Sherie Merlis sebagai Zai
* Azhar Sulaiman sebagai IO Mahadhir

### Pelakon pembantu

* Zalfie Muhammad sebagai ASB Kamil
* Zulkifli Mohd Salleh sebagai KBSJD
* Aleza Shadan sebagai Pengasas herba
* Leez Rosli sebagai Didi
* Risteena Munim sebagai Irin
* Elmy Moin sebagai Azwan
* Ieka Zulkifli sebagai Nor
* Jay Iswazir sebagai Adib
* Shafiz Sumari sebagai Warden pusat
* Sufian sebagai Pembantu warden

Adaptasi telefilem
------------------

Pada 8 Ogos 2013, sebuah telefilem berdasarkan drama *Karlos* telah mengekalkan Johan dan Syazwan sebagai teraju utama bersama Zizan Razak, Rusdi Ramli, Tiz Zaqyah dan Dira Abu Zahar. *Karlos Bolos* merupakan prekuel di mana Karlos dan Kenji pernah meloloskan diri dari Pusat Pemulihan Akhlak Teluk Panglima, ia disiarkan pada Hari Raya Aidilfitri pertama di TV3.

Muzik dan runut bunyi
---------------------

* "Karma" - Faizal Tahir
* "Tak Ada Yang Abadi" - Peterpan
* "Sahabat" - Peterpan
* "Astaghfirullah" - Opick

Lihat juga
----------

* Slot Aksi

Rujukan
-------

1. ↑  Feride Hikmet Atak (30 April 2013). Drama ‘Karlos’ papar contoh sebenar kes buli Diarkibkan 2018-06-12 di Wayback Machine *mSTAR Online*. Dicapai pada 10 Jun 2013.
2. ↑  Budiey (1 Ogos 2013). "Telemovie Karlos Bolos Lakonan Zizan Razak". Sensasi Selebriti. Dicapai pada 4 Disember 2017.
3. ↑  "Karlos bolos cabaran Water Rafting". Utusan Malaysia. 7 September 2013. Diarkibkan daripada yang asal pada 2018-08-17. Dicapai pada 17 September 2013.

Pautan luar
-----------

* Laman web rasmi
Burung Belatuk Bakau di Kuala Selangor, Malaysia, Sept 1997
**Burung Belatuk Bakau** ialah satu spesies burung dalam keluarga Picidae. Ia boleh didapati di Kemboja, Indonesia, Laos, Malaysia, Myanmar, Singapura, Thailand, dan Vietnam. Nama saintifiknya *Picus vittatus*.

Habitat semula jadinya ialah hutan tropika dan subtropika yang berikut:

* hutan yang kering;
* hutan tanah pamah yang lembap;
* hutan bakau; dan
* hutan montane yang lembap.

Ia merupakan salah satu daripada haiwan terlindung di Malaysia. Pemburuannya memerlukan lesen pemburuan.

Ciri-ciri
---------

Burung Belatuk Bakau ialah haiwan berdarah panas, mempunyai sayap dan tubuh yang diselubungi bulu pelepah. Burung Belatuk Bakau mempunyai paruh tanpa gigi.

Jantung Burung Belatuk Bakau terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai burung, Burung Belatuk Bakau membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

Pautan luar
-----------

* Carian Google burung Belatuk Bakau.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |

1. ↑  BirdLife International (2012). "*Picus vittatus*". *Senarai Merah Spesies Terancam IUCN Versi 2013.2*. Kesatuan Pemuliharaan Alam Sekitar Antarabangsa. Dicapai pada 26 November 2013.CS1 maint: ref=harv (link)
**Kemaksuman Gereja** adalah kepercayaan Kristian bahawa Roh Kudus tidak akan membenarkan pihak Gereja tersilap dalam imannya atau dalam ajarannya dalam situasi tertentu. Kepercayaan ini dipegang dalam pelbagai bentuk oleh pelbagai kumpulan , aliran Gereja Katolik dan Gereja Ortodoks Timur.

Mengikut aliran
---------------

### Dalam Gereja Katolik

Gereja Katolik mengajar bahawa Yesus Kristus, "Firman yang menjadi manusia" (Yohanes 1:14), adalah sumber wahyu ilahi. Majlis Vatikan Kedua menyatakan, "Oleh sebab itu Yesus menyempurnakan pewahyuan dengan menggenapinya melalui semua pekerjaan-Nya yang membuat Dia hadir dan menyatakan diri-Nya: melalui perkataan dan tindakan-Nya, tanda-tanda dan keajaiban-Nya, dan yang terpenting melalui kematian dan kebangkitan-Nya dari antara orang mati. dan utusan terakhir dari Roh Kebenaran." ( *Dei Verbum*, 4). Kandungan wahyu ilahi Kristus dipanggil Iman Kolektif, dan dipelihara dalam Kitab Suci dan Tradisi Suci (seperti yang tertulis dalam Yohanes 21:25, "Yesus melakukan banyak perkara lain juga. Sekiranya semua perbuatan-Nya ditulis, semoga seluruh bumi tidak mempunyai tempat untuk dituliskan buku." ).

Rujukan
-------

1. ↑  "Salinan arkib". Diarkib daripada yang asal pada 2015-02-16. Diperoleh pada 2014-11-23
2. ↑  "Dei Verbum – Empat Puluh Tahun Kemudian – Kad Kebesarannya. William Joseph Levada, 10 Oktober 2005". www.vatican.va. Dicapai pada 30-04-2017

Pautan luar
-----------

* Dogma dan Kuasa dalam Gereja Ortodoks
* Ajaran Asas Gereja Ortodoks Timur
**Sekolah Menengah Kebangsaan Bandau** atau nama ringkasnya *SMK Bandau*, merupakan sebuah Sekolah menengah kebangsaan yang terletak berdekatan dengan perumahan.

Pada 2009, Sekolah Menengah Kebangsaan Bandau memiliki 310 pelajar lelaki dan 310 pelajar perempuan, menjadikan jumlah keseluruhan murid seramai 620 orang. Ia mempunyai seramai 43 orang guru.2009

SMK Bandau telah ditubuhkan pada 13.01.2000. Pada mulanya sekolah ini ditubuhkan kerana tidak dapat menampung bilangan pelajar di SMK Tandek yang semakin ramai (sekolah cawangan SMK Tandek). Kini SMK Bandau menjangkau 10 tahun usianya di bawah pimpinan Pn.Sharina Bt Mohd. Majimin iaitu pengetua yang ketiga. Dengan permohonan Pn.Sharina Bt Mohd. Majimin bersama pihak terlibat bagi menubuhkan bangunan baru sejak 10 tahun lalu (iaitu pada tahun 2010), akhirnya, Tan Sri Muhyiddin Yassin, bersetuju dengan cadangan untuk membina dan menempatkan SMK Bandau dengan peruntukan RM34juta.

Sejak dengan penempatan baru Smk Bandau, terdapat peningkatan serta kemajuan yang ketara pada tahun berikutnya. Pelajar Smk Bandau telah mencapai peningkatan dalam bidang akademik, kokurikulum dan sukan. Guru Smk Bandau juga lebih tekun dalam tugas pengajaran mereka.

Pencapaian
----------

Selain itu, SMK Bandau juga terkenal dengan pencapaian Sukan Catur di daerah Kota Marudu. SMK Bandau digeruni kerana semua pemain-pemain caturnya bersifat agresif semasa bermain catur. Faktor psikologi, iaitu cara menggerakkan buah catur dan cara mereka berinteraksi dengan pesaing mereka menunjukkan sifat agresif mereka. Pernah terjadi semasa tahun 2012 beberapa orang pelajar yang bertemu dengan pemain catur dari SMK Bandau di meja catur. Antara pemain catur yang pernah melayakkan diri ke peringkat antarabangsa ialah Irfan Kee Charles.

Seterusnya, SMK Bandau juga mempunyai tahap disiplin yang tinggi dan kadar kesalahan disiplin yang paling rendah di antara sekolah di Malaysia. Ini disebabkan oleh peraturan sekolah SMK Bandau. Setiap pelajar yang melanggar peraturan dalam sekolah akan diberi surat amaran. Dan sekiranya pelajar mengulangi kesalahan yang sama sekali sahaja lagi pelajar akan di buang sekolah. Dalam pada itu, SMK Bandau adalah sekolah harian di Malaysia yang memulakan hari persekolahan dengan perhimpunan setiap hari.

Pencapaian Sukan
----------------

Baru-baru ini, Smk Bandau telah direkodkan dalam mencapai pencapaian sukan terbaik dalam kedudukan 42 terbaik diantara 100 sekolah. Pelajar Smk Bandau juga telah mencapai sukan olahraga kebangsaan tiga kali. Pelajar juga pernah beberapa kali merekod larian terpantas di peringkat antarabangsa.

Smk Bandau terkenal dengan pencapaian sukan amnya, Merentas Desa khususnya. SMK Bandau adalah satu-satunya sekolah yang menghantar pelajar tebanyak di seluruh Malaysia untuk merentas desa dalam peringkat kebangsaan iaitu sebanyak 7 orang pelajar pada tahun 2014. Antara penamanya ialah Ayeliah Rubidi dan Mexron.

Alamat
------

Sekolah Menengah Kebangsaan Bandau
Peti Surat 524
89108, Kota Marudu
Sabah, Malaysia
Telefon = 6088663985
Fax = 6088661885

Pautan luar
-----------

* Sekolah Menengah Kebangsaan Bandau
* 
*
**Streamyx** ialah sebuah perkhidmatan Internet jalur lebar talian tetap yang paling dominan di Malaysia  yang disediakan oleh Telekom Malaysia (TM Bhd) melalui anak syarikatnya TM Net.

TM Net diasaskan pada tahun 1995 oleh Telekom Malaysia Bhd, kini dikenali sebagai TM Bhd. Mula-mulanya TM Net menawarkan perkhidmatan internet berdail-masuk selaju 56kbps. Ujian xDSL pertama dijalankan oleh TM melalui sistem HiS yang dilancarkan bersama syarikat Ericsson pada tahun 1999. Streamyx akhirnya dilancarkan pada April 2001 pada kelajuan 384kbps.

Pada Jun 2007, TMnet melancarkan khidmat 4Mbps, iaitu yang paling laju di bawah jenama Streamyx.

Kini kelajuan maksima untuk Streamyx adalah 8Mbps 

Pada 24 Mac 2010, TM melancarkan perkhidmatan jalur lebar berkelajuan sehingga 20Mbps di bawah nama UniFi, dan tidak tergolong dalam pakej Streamyx.

Berikut adalah perbezaan harga pakej Streamyx dan UniFi

  


Perbezaan Harga antara Streamyx dan Unifi| Streamyx | Harga | Kuota | Unifi | Harga | Kuota |
| --- | --- | --- | --- | --- | --- |
| 1Mbps | RM110 | tidak terhad | 30Mbps Basic Plan | RM79 | 60GB |
| 2Mbps | RM130 | tidak terhad | 100Mbps | RM129 | tidak terhad |
| 4Mbps | RM140 | tidak terhad | 100Mbps unifi TV Ultimate Pack | RM159 | tidak terhad |
| 8Mbps | RM160 | tidak terhad | 300Mbps unifi TV Ultimate Pack | RM199 | tidak terhad |

Rujukan
-------

1. ↑  "Streamyx offer to woo existing customers". *Business Times*. 2 December 2009. Dicapai pada 2 December 2009.
2. ↑  "Streamyx Gets Its One-Millionth Customer". 1 Jun 2007. Dicapai pada 2 Dis 2009.
3. ↑  "122 Households Involved In TM High Speed Broadband Trials". Bernama.com. 10 Dis 2009. Dicapai pada 20 Dis 2009.

Pautan luar
-----------

* Laman web rasmi
**Stadium Mini Temerloh** atau juga dikenali sebagai **Stadium Majlis Perbandaran Temerloh** adalah stadium pelbagai guna yang terletak di Temerloh, Malaysia. Ia kini kebanyakannya digunakan untuk perlawanan bola sepak, dengan kapasiti 3,000 orang. Stadium ini mempunyai trek berlari, di samping padang bola sepak.

Untuk musim 2012, ia dijadikan sebagai tuan rumah sementara bagi pasukan bola sepak Pahang FA dan Shahzan Muda FC, kerana ketika itu Stadium Darulmakmur dalam kerja-kerja pengubahsuaian.

Dalam saingan Piala Malaysia 2013, Felda United memilih stadium ini sebagai tuan rumah mengantikan Stadium MBPJ untuk membolehkan pasukan tersebut beraksi di sebelah malam.

Keputusan terkini
-----------------

Perlawanan akhir Piala Emas Raja-Raja 2011

Pahang FA Pahang Darul Makmur v Melaka Melaka FA

|  |  |  |  |  |
| --- | --- | --- | --- | --- |
| 1 Januari 2012 Perlawanan akhir | **Pahang FA Pahang Darul Makmur** | **3 - 1** | **Melaka Melaka FA** | Pahang Darul Makmur Temerloh, Malaysia |
| 20:00 | 3 |  | 1 | Stadium: Stadium Mini Temerloh |

Rujukan
-------

1. ↑
**JARING Communications** atau **JARING** adalah agen yang mengenalkan internet kepada masyarakat Malaysia pada tahun 1992. JARING menjadi entiti komersil selepas satelit antarabangsa yang disewanya pada kelajuan 64kps mula dipasang yang menghubungkan Kuala Lumpur ke Stockton di Amerika Syarikat. Bermula dari hanya 28 orang pelanggan, ia sudah berkembang menjadi 0.8 juta pada tahun 2005 kepada lebih dari satu juta pelanggan pada akhir tahun 2007.[*perlu rujukan*]

Pada Jun 1997, JARING menjadi penyedia perkhidmatan Internet pertama di Asia Tenggara yang memasang talian T3 (45Mbps) yang memberi pelanggan JARING capaian internet yang laju. Melaluinya juga, pelanggan boleh mencapai Internet secara langsung termasuk ke BITNET dan NSFNet.

Pada tahun 1999, Jaring menjadi tulang belakang infrastruktur internet yang boleh mencapai kelajuan transmisi 2.5 Gigabit sesaat melalui SuperJARING, dan menjadikannya yang terpantas dan terpanjang (841km) sebagai perkhidmatan "IP-over-fibre" di dunia pada masa itu. SuperJARING mampu memberi perkhidmatan untuk perkhidmatan yang menggunakan jalur lebar dengan intensif seperti telefoni Internet, pembelajaran jarak jauh dan teleperubatan. 

JARING Communications Sdn Bhd kemudiannya ditubuhkan sebagai syarikat di bawah MIMOS Berhad pada 1 April 2005. 

Pada bulan Disember 2006, Kementerian Kewangan Malaysia secara rasmi mengambil alih JARING dari MIMOS Berhad.

Pautan luar
-----------

* JARING Communications Sdn Bhd

| * l
* b
* s
Telekomunikasi di Malaysia |
| --- |
| Pengawal selia utama: Suruhanjaya Komunikasi dan Multimedia Malaysia |
| Pengendali PSTN | 
* Jaring
* Maxis
* TM
* TIME dotCom

 |
| 

| * l
* b
* s
Syarikat telefon mudah alih Malaysia |
| --- |
| Pengendali rangkaian mudah alih | 

|  |  |
| --- | --- |
| Semasa | 
* CelcomDigi
* Maxis
* U Mobile
* Unifi Mobile
* Yes

 |
| Bekas | 
* Celcom
* Digi
* TIME dotCom

 |

 |
| Pengendali rangkaian maya mudah alih | 

|  |  |
| --- | --- |
| Semasa | 
* Altel
* mCalls
* Merchantrade
* MyFon
* RedONE
* Smart World
* SpeakOut
* Telin
* Tone WOW Mobile
* Tune Talk
* XOX
* YS Mobile

 |
| Bekas | 
* i-Tel
* Buzz Me
* ookyo
* Prabhu Mobile
* Tron
* Friendi Mobile

 |

 |
| Pengendali WiMax mudah alih | 

|  |  |
| --- | --- |
| Bekas | 
* unifi Mobile
* Yes

 |

 |

| * l
* b
* s
Penyedia perkhidmatan internet Malaysia |
| --- |
| Kini | 
* Celcom
* CONNECTme
* Digi
* Maxis
* Streamyx
* TIME
* U Mobile
* Unifi Fibre
* Yes 4G

 |
| Bekas | 
* Jaring
* P1

 |
| Topik berkaitan | 
* Internet di Malaysia

 |

 |
| * Nombor telefon
* Televisyen
* Internet
 |
Jangan dikelirukan dengan Sekolah jenis kebangsaan.

**Sekolah vernakular** merujuk kepada sekolah yang menggunakan bahasa ibunda dalam pelaksanaan pengajaran dan pembelajaran (P&P) di sekolah. Terdapat tiga jenis sekolah vernakular, iaitu Melayu, Cina dan Tamil. Sekolah vernakular Melayu yang pertama sekali ditubuhkan ialah pada tahun 1855, iaitu di Bayan Lepas, Pulau Pinang.

4. Sekolah Melayu Gelugor, Pulau Pinang menggunakan bahasa Melayu sebagai bahasa pengantar.

5. Pada tahun 1872, A.M. Skinner memperkenalkan persekolahan dua sesi, iaitu:

i. Pagi

a. Bahasa Melayu, Matematik, Ilmu Alam
b. dan mata pelajaran vokasional

ii. Petang

. Bahasa Arab

a. dan al-Qur'an

6. Kekurangan guru merupakan faktor tiada sekolah menengah Melayu pada waktu itu. Ini telah mendorong sehingga tertubuhnya dua buah maktab perguruan, iaitu

i. MPSI Tanjung Malim pada tahun 1922 dan
ii. MPPM di Melaka pada tahun 1935.

7. Sekolah vernakular Cina ditubuhkan pada tahun 1815 oleh kumpulan pendakwah baru Persatuan Mubaligh London. Terdapat juga sekolah Cina yang dibuka oleh orang perseorangan.

8. Sekolah Cina menggunakan bahasa Cina/Mandarin (Kuv Yu) sebagai bahasa pengantar, manakala guru-guru dan buku teks diimpot dari Negara China.

9. Contoh sekolah vernalular Cina ialah
i. SJK (C) Hua Lian, Tanjung, Perak dan
ii. SJK (C) Chung Hwa, Kota Bharu, Kelantan.

10. Kelas Bahasa Cina diadakan di semua `Free School', iaitu di Melaka, Pulau Pinang dart Singapura, namun la gagal dan telah dihentikan.

11. Sekolah vernakular Tamil menggunakan bahasa Tamil sebagai bahasa pengantar. Guru, kurikulum dart buku teks diimpot dart India. Contohnya, SJK (T) Manikavasagam, Tanjung Malim, Perak.

12. Pada tahun 1925, Kod Buruh berkuat kuasa, yang mana semua estet vang mempunyai 10 orang kanak-kanak dalam umur persekolahan diwajib menyediakan sekolah yang bertujuan membasmi buta huruf.

13. Sekolah Inggeris hanya terdapat di kawasan bandar dan menggunakan bahasa Inggeris sebagai bahasa pengantar.

14. Pendidikan bahasa Inggeris mula diperkenalkan di kalangan anak bangsawan Melayu pada tahun 1905. Penang Free School (1816 ) merupakan sekolah Inggeris pertama yang ditubuhkan. Guru-guru yang mengajar di sekolah Inggeris ini terdiri daripada paderi yang mendapat pendidikan di Eropah.

|  |  |
| --- | --- |
| Ikon tunas | Rencana mengenai sekolah ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Aburizal Bakrie** merupakan ahli politik Golkar dan jutawan Indonesia. Majalah Globe Asia melaporkan hartanya bernilai AS$2.6 bilion (RM8.5 bilion) .

Tidak bayar cukai ?
-------------------

Pada 5 Jun 2010, Edward Aritonang dari Polis Indonesia menafikan telah menyiasat Aburizal Bakrie, atas dakwaan mengelak membayar cukai. 149 syarikat telah disiasat.Bekas pegawai cukai, Gayus Tambunan mendakwa dirasuah oleh 3 syarikat berkaitan Aburizal bagi mengelakkan cukai AS$200 juta (RM655 juta). 40 syarikat cuba memberi rasuah, termasuk PT Bumi Resources milik Aburizal dan dua anak syarikatnya, PT Kaltim Prima Coal (KPC) dan PT Arutmin. Ito Sumardi selaku ketua polis Indonesia mahu lebih banyak bukti.

Calon presiden
--------------

Aburizal adalah Pengerusi Parti Golkar dan merupakan pakatan utama dengan parti pemerintah pimpinan Susilo Bambang Yudhoyono. Beliau mungkin bertanding dalam Pilihan raya Indonesia 2014 merebut jawatan Presiden Indonesia.

Rujukan
-------

1. ↑  Gayus claims new ammo against Bakrie
2. ↑  "Polis nafi siasat Aburizal". Diarkibkan daripada yang asal pada 2010-06-07. Dicapai pada 2010-06-06.
Tupai belang timur di pintu koroknya
**Korok** ialah lubang atau terowong yang dikorek ke dalam tanah oleh binatang untuk membangunkan ruang yang sesuai bagi kediaman atau perlindungan sementara, ataupun merupakan hasil sampingan bagi gerak alih. Korok menyediakan suatu bentuk perlindungan terhadap pemangsaan mahupun dedahan pada unsur itu, dan boleh dijumpai hampir di setiap biom dan antara aneka interaksi biologi.

Kebanyakan spesies binatang diketahui mendirikan korok. Spesies ini menjulat dari invertebrat, semacam *Corophium arenarium*, hingga ke vertebrat yang sangat besar semacam beruang kutub. Korok boleh dibangunkan pada aneka substrat yang luas dan kerumitannya boleh menjulat dari tiub ringkas yang beberapa sentimeter panjang, ke rangkaian kebuk dan terowong yang saling berhubung yang ribuan atau ratusan meter kepanjangannya; satu contoh aras kerumitan yang kedua itu, jenis korok yang berkembang elok, boleh jadi sarangnya arnab.

Rujukan
-------

1. ↑  Jones, S. E.; Jago, C. F. (1993-01-01). "In situ assessment of modification of sediment properties by burrowing invertebrates". *Marine Biology* (dalam bahasa Inggeris). **115** (1): 133–142. doi:10.1007/BF00349395. ISSN 1432-1793. S2CID 85234722.
2. ↑  Jonkel, Charles J.; Kolenosky, George B.; Robertson, Richard J.; Russell, Richard H. (1972). "Further Notes on Polar Bear Denning Habits". *Bears: Their Biology and Management*. **2**: 142–158. doi:10.2307/3872578. ISSN 1936-0614. JSTOR 3872578.

|  |  |
| --- | --- |
| Ikon tunas | Rencana berkenaan haiwan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Kecelaruan personaliti** ialah sekumpulan gangguan mental yang dicirikan oleh corak tingkah laku, pemikiran, dan perasaan jangka panjang yang menunjukkan kepincangan penyesuaian diri. Hal ini berlaku merentasi pelbagai konteks dan tingkat laku seseorang itu tidak diterima oleh budaya seseorang itu. Gejala terlibat adalah sampai pada tahap yang fungsi harian seseorang itu terjejas atau penderitaan yang ketara berlaku. Permulaan kecelaruan ini biasanya pada akhir zaman kanak-kanak atau awal dewasa.

Penyebab asasnya tidak jelas. Faktor genetik dan budaya mungkin terlibat. Kecelaruan personaliti terbahagi kepada tiga kelompok yakni kelompok A (eksentrik), kelompok B (dramatik), dan kelompok C (cemas).  Kelompok A termasuklah kecelaruan personaliti paranoid, kecelaruan personaliti skizoid, dan kecelaruan personaliti skizotipal; kelompok B termasuk kecelaruan personaliti antisosial, kecelaruan personaliti histrionik, kecelaruan personaliti narkisistik dan kecelaruan personaliti pinggiran; dan kelompok C termasuk kecelaruan personaliti menghindar, kecelaruan personaliti dependens dan kecelaruan personaliti obsesif kompulsif. Diagnosis mungkin melibatkan pengumpulan maklumat daripada mereka yang mengenali pesakit tersebut.

Rawatan melibatkan mengajar seseorang untuk membangunkan tingkah laku baru. Hal ini mungkin melibatkan latihan kemahiran sosial, terapi kumpulan, terapi tingkah laku kognitif atau psikoterapi psikodinamik. Walaupun ubat khusus belum diluluskan, ada kalanya antipsikotik, litium atau SSRI mungkin digunakan. Rawatan boleh menjadi sukar kerana kebanyakan orang tidak melihat diri mereka mempunyai masalah. Keadaan ini sering bersilih ganti antara keadaan bertambah baik dengan keadaan bertambah buruk dari semasa ke semasa, walaupun sesetengahnya menjadi kurang terjejas apabila mereka semakin tua.

Sekurang-kurangnya satu jenis kecelaruan personaliti berlaku pada kira-kira 6 hingga 15% di kalangan populasi. Kluster A mengganggu kira-kira 3 hingga 6%, kluster B kira-kira 1.5%, dan kluster C kira-kira 3 hingga 9%. Lelaki lebih kerap terkena kecelaruan berbanding perempuan. Dari abad ke-5 SM sehingga ke abad ke-20 personaliti dikaitkan dengan empat humor seperti yang dicadangkan oleh Hippocrates. Pada tahun 1952 DSM-I menyenaraikan 7 jenis kecelaruan personaliti yang meningkat kepada 11 jenis pada DSM-IV dan 10 jenis pada DSM5.

Rujukan
-------

1. 1 2 3 4 5 6 7 8 9  American Psychiatric Association (2013). *Diagnostic and Statistical Manual of Mental Disorders* (ed. Fifth). Arlington, VA: American Psychiatric Publishing. m/s. 646–49. ISBN 978-0-89042-555-8. Diarkibkan daripada yang asal pada 26 July 2020. Dicapai pada 8 September 2017.
2. 1 2 3 4 5 6 7 8 9 10 11 12 13 14 15 16 17 18 19 20 21 22 23  Fariba, K; Gupta, V; Kass, E (January 2020). "Personality Disorder". PMID 32310518. Cite journal requires `|journal=` (bantuan)
**Keli omega 3** ialah baka keli ternak yang diperkenalkan di Kelantan di bawah Kumpulan Siswazah Perikanan Kelantan iaitu graduan graduan dari Universiti Malaysia Terengganu pada bulan November 2006. Keli omega 3 yang dihasilkan dengan kerjasama UMT ini di Kelantan berlainan dengan keli biasa. Ia dikenali Keli omega 3 kerana kadar omega yang ada adalah yang tertinggi berbanding dengan ikan kod, salmon dan lain lain ikan - pengesahan awal di buat oleh Faculty Of Agrotechnology And Food Science UMT dan terbaharu dari USDA di A.S..

Untuk maklumat am semua ikan mempunyai omega 3 dan 6, cuma banyak atau sedikit, berasaskan dari rangkaian 18:3n3,18:n6. Matlamat Keli omega 3 bukan untuk mendapat rangkaian ini, tapi dalam bentuk omega 3 dalam rangkaian DHA dan EPA (22:6n3, 20:5n3) asid lemak Omega-3 yang banyak berguna kepada manusia, ia dihasilkan melalui kaedah makanan rumusan khas. Pertukaran ini berlaku melalui stimulasi enzim yang sedia ada dalam badan ikan itu sendiri.

Perubahan tatanama dari rangkaian 18:3n3,18:n6 ke DHA dan EPA (22:6n3 ,20:5n3 ) ini tidak mengubah genetik ikan yang dihasilkan, tetapi mengubah kadar asid lemak yang ada kepada DHA dan EPA yang lebih tinggi semasa di tuai. Perubahan ini dibuat melalui tindakan mekanisma eikosanoid dengan mengubah tindak balas enzim alfa 4 disaturase yang menjana proradang dan antiradang dalam sistem imunisasi badan ikan itu sendiri.

Pautan Luar
-----------

* Keli Omega 3
* "Lebih Omega 3 Daripada Ikan Keli" Diarkibkan 2016-03-04 di Wayback Machine dari BERNAMA
* Diarkibkan 2009-09-30 di Wayback Machine dari TPM]
* Eicosanoid Action
* Catfish
Jangan dikelirukan dengan Topologi atau Tipografi.
Rencana ini ialah mengenai kajian bentk dan ciri permukaan Bumi.  Untuk perbincangan permukaan darat sendiri, sila lihat Terain.  Untuk kegunaan lain, sila lihat Topografi (nyahkekaburan).
Peta topografi dengan selang kontur.
**Topografi** ialah datu bidang sains planet terdiri daripada kajian bentuk dan ciri permukaan Bumi dan objek astronomi boleh cerap lain termasuk planet, bulan dan asteroid. Ini juga merupakan gambaran bentuk dan ciri permukaan sedemikian (terutamanya gambaran dalam peta). Topografi sesebuah kawasan juga boleh bererti bentuk dan ciri permukaan itu sendiri.

Secara am, topografi adalah tentang perincian tempatan secara am, bukan hanya termasuk relief tetapi juga termasuk ciri semula jadi dan buaatan, dan juga sejarah dan budaya tempatan. Erti ini adalah kurang am di Amerika Syarikat, yang peta topografinya dengan kontur elevasi berkaitan dengan kontur ketinggian telah menjadikan "topografi" seerti dengan relief. Erti lebih lama untuk topografi sebagai kajian tempat masih digunakan di Eropah.

Topografi secara spesifik termasuk catatan relief atau terain, mutu tiga dimensi permukaan, dan pengenalpastian bentuk bumi tertentu. Ini juga dikenali sebagai geomorfometri. Dalam kegunaan moden, ini melibatkan penjanaan data ketinggian dalam bentuk elektronik. Ini kerap dianggap termasuk pewakilan grafik bentuk bumi di dalam peta dengan ragam teknik, termasuk garis kontur, tinta hipsometri, dan pelorekan relief.

Lihat juga
----------

* Kartografi
* Geomorfologi
* Peta topografi

Rujukan
-------

1. ↑  *What is topography?* - Center for Geographic Information
2. ↑  Definition from WordNet Search - princeton.edu
3. ↑  Definition from Federal Citizen Information Center - pueblo.gsa.gov
Barisan bata jemuran yang sedang dikeringkan di kampung Milyanfan, Kyrgyzstan
Dinding bata jemuran di Bahillo, Palencia, Sepanyol
Pembaharuan permukaan pelapis dari dinding bata jemuran di Chamisal, New Mexico
Taman-taman kota dipisahkan dinding bata jemuran di Shiraz, Iran. 
**Adob**, **bata jemuran**, atau **bata jemur** adalah sebuah bahan binaan yang terbuat dari campuran tanah dan bahan organik lain yang meluas di beberapa wilayah bekas jajahan Sepanyol seperti Barat Daya Amerika Syarikat melanjut kepada berbagai gaya seni bina yang berkaitan dengannya. Ia adalah salah satu bahan bangunan awal dan digunakan di seluruh dunia. Sifatnya serupa bangunan tanah mampat yang ada di Asia Tengah.

Pembinaan berasaskan jenis bata ini telah diketahui lebih awal dari 5,100 Sebelum Masihi.

Kekuatan
--------

Bangunan bata jemuran sangat tahan lama di kawasan beriklim kering, ia digunakan untuk membangun beberapa bangunan tertua yang ada di dunia. Binaan-binaan bata ini memberi manfaat yang signifikan kerana jisim suhu yang lebih besar. Meskipun demikian, binaan bata jemuran sangat rentan kepada gempa bumi jika tidak diperkuatkan. Kes-kes pemerhatian yang menunjukkan mana bangunan bata jemuran yang rosak akibat kesan gempa bumi, antara lain di Qayen tahun 1997, Guatemala tahun 1976, Bam tahun 2003, dan Chile tahun 2010.

Rujukan
-------

1. ↑  "adobe". *Kamus Inggeris-Melayu Dewan*. Dewan Bahasa dan Pustaka. 2012. m/s. 22. ISBN 9836222820.
2. ↑  Mauricio, Ana Cecilia; Grieseler, Rolf; Heller, Andrew R.; Kelley, Alice R.; Rumiche, Francisco; Sandweiss, Daniel H.; Viveen, Willem (2021-11-30). "The earliest adobe monumental architecture in the Americas". *Proceedings of the National Academy of Sciences* (dalam bahasa Inggeris). **118** (48). Bibcode:2021PNAS..11802941M. doi:10.1073/pnas.2102941118. ISSN 0027-8424. PMC 8640935 Check `|pmc=` value (bantuan). PMID 34782482 Check `|pmid=` value (bantuan).
3. ↑  Short documentary about adobe preparation and Diarkibkan 2017-06-24 di Wayback Machine 2010 Chile earthquake Livingatlaschile.com, FICh, retrieved 5 March 2014
4. ↑  Collyns, Dan (15 August 2009). "Peru rebuilds two years on from quake". news.bbc.co.uk. Diarkibkan daripada yang asal pada 15 August 2009. Dicapai pada 24 August 2009. Unknown parameter `|dead-url=` ignored (bantuan) the 1976 Guatemala earthquake the 2003 Bam earthquake

|  |  |
| --- | --- |
|  | Wikimedia Commons mempunyai media berkaitan ***Adob*** |

|  |  |
| --- | --- |
| Ikon tunas | Rencana tentang bangunan dan struktur ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Jangan dikelirukan dengan pensel.

***Pensil*** ialah sebuah filem drama kemasyarakatan arahan pengarah baru, M. Subash Abdullah yang ditayangkan di pawagam Malaysia pada 12 Jun 2008. Filem yang dibintangi M. Subash Abdullah, Maimun Mutalib, Ruminah Sidek, Khatijah Tan dan Jalil Hamid ini menunjukkan keperitan hidup golongan kurang upaya. Filem ini merupakan asal daripada filem Tamil berjudul Pensil diarah oleh pengarah yang sama pada tahun 2006 dan merupakan antara filem terbaik Tamil yang dihasilkan di Malaysia.
Mula ditayangkan buat pertama kali di saluran perdana Astro Box Office Movie Tayangan Hebat pada bulan November 2008.

Plot
----

Filem ini mengisahkan seorang budak yang cacat dari segi fizikal setelah menghidap demam panas sewaktu berusia lapan bulan. Walaupun cacat, Badrul sayang ibunya. Badrul juga mempunyai nilai-nilai dan sikap menghormati orang-orang tua. Dia juga taat kepada ajaran agama. Badrul terpaksa menjual keropok dan bubur untuk menyara ibu dan dirinya. Dia mengharungi pelbagai masalah kerana ada segelintir penduduk di kampung itu yang suka menghina dan mencacinya. Ibunya kehilangan kakinya disebabkan oleh penyakit kencing manis. Badrul berhasrat untuk mengumpul duit secukupnya untuk membelikan ibunya kaki palsu. Badrul juga mempunyai kebolehan untuk melukis. Mak Nek adalah teman baik Badrul yang juga merupakan neneknya. Mak Nek adalah tempat di mana Badrul akan mendapat kasih saying dan perhatian.

Di kampung itu juga tinggal seorang yang sakit jiwa kerana telah didera oleh bapanya semasa kecil lagi, bernama Junid. Junid diasuh dan mendapat nasihat dari Badrul. Kedua-dua yang dianggap "cacat" oleh masyarakat menjadi sahabat baik. Badrul memperkenalkan ajaran Islam yang sebenarnya kepada Junid.

Badrul yang tidak mementingkan kebendaan hanya mengharapkan kasih saying dari ibunya. Badrul akan meneruskan cita-citanya untuk menjadi seorang pelukis dan sekaligus membahagiakan ibunya.

Pencapaian
----------

Festival Filem Malaysia ke-22:

* Pelakon Pembantu Wanita Terbaik-Ruminah Sidek **(pemenang)**
* Anugerah Khas Juri-Mengangkat sifat kemanusiaan & kesedaran masyarakat terhadap orang kurang upaya **(pemenang)**
* Filem Terbaik
* Pengarah Harapan-M Subash Abdullah (pencalonan)
* Cerita Asal Terbaik-M Subash Abdullah (pencalonan)
* Lagu Tema Terbaik (pencalonan)
* Poster Terbaik (pencalonan)
* Pelakon Harapan Lelaki-M Subash Abdullah (pencalonan)

Penerbitan
----------

Pada November 2008, Astro Box Office Movies Tayangan Hebat, sebuah saluran berbayar baru daripada stesen tv berbayar Astro yang menayangkan filem-filem pada setiap slot waktu akan menayangkan filem Pensil

Pautan luar
-----------

* Pensil di Sinema Malaysia Diarkibkan 2012-03-06 di Wayback Machine
Nama ini merupakan nama orang dalam bahasa Cina; nama keluarganya ialah *Luo (罗)*.

Tan Sri Datuk **Peter Lo Sui Yin** (Cina ringkas: 罗思仁code: zh is deprecated ; Cina tradisional: 羅思仁code: zh is deprecated ; pinyin: *Luō Sī Rén*; lahir 19 Mei 1923 di Sandakan, British Borneo Utara) ialah seorang ahli politik Malaysia dan Ketua Menteri Sabah yang kedua. Beliau menggantikan Tun Fuad Stephens pada 1 Januari 1965 dan dibentuk pada 12 Mei 1967 digantikan oleh Tun Mustapha. Peter Lo, keturunan Cina Hakka, milik Persatuan Cina Sabah (SCA).

Biografi
--------

Peter Lo Sui Yin dilahirkan pada 19 Mei 1923 di Sandakan. Beliau menghadiri sekolah St. Mary pertama dan kemudian berpindah kw St. Anthony's Boys School di Singapura. Di Victoria University of Wellington di Wellington, New Zealand, beliau menerima ijazah Kepujian Undang-Undang pada 1956.

Kerjaya profesional beliau bermula pada 1958 hingga 1962 sebagai Timbalan Pengerusi Lembaga Bandar Sandakan. Dari 1961 hingga 1962 beliau merupakan timbalan ADUN Borneo Utara dan juga ahli Suruhanjaya Perkhidmatan Awam Sabah. Pada 1963 beliau menjadi Ahli Parlimen Malaysia, dan pada 1964 Menteri Persekutuan tanpa belanjawannya sendiri.

Persatuan Cina Sabah, yang mana ia dimiliki, muncul dari Parti Kebangsaan Sabah (SNAP). SANAP diwujudkan pada tahun 1962 dari penggabungan Parti Demokratik dan Parti Bersatu, yang pertama sebagai Parti Kebangsaan Borneo Utara (BUNAP) menukar namanya pada tahun 1963 dan dinamakan semula dalam SNAP.

Anugerah dan penghargaan
------------------------

Pada 12 Mei 2007, beliau dianugerahkan Anugerah Bersatu daripada Yang di-Pertuan Agong.

Rujukan
-------

1. ↑  Eintrag auf www.worldstatesmen.org; Retrieved on 12 June 2012
2. 1 2 3  *Malaysia: Who’s Who Constitution Government & Politics*, Edition 2011, Page 1129, Kusuya Management Sdn Bhd, Kuala Lumpur 2011, ISBN 978-983-9624-07-6
3. ↑  Sabah State Archive: Our Collection; Retrieved on 12 June 2012

|
|  |
| Didahului oleh**Mohammad Fuad Stephens** | **Ketua Menteri Sabah**1965–1967 | Diikuti oleh:**Mustapha Harun** |

| * l
* b
* s
Ketua Menteri Sabah |
| --- |
| 
1. Mohammad Fuad Stephens (1963-1964)
2. Peter Lo Sui Yin (1965-1967)
3. Mustapha Harun (1967-1975)
4. Mohamed Said Keruak (1975-1976)
5. Mohammad Fuad Stephens (1976)
6. Harris Salleh (1976-1985)
7. Joseph Pairin Kitingan (1985-1994)
8. Sakaran Dandai (1994)
9. Salleh Mohamed Said (1994-1996)
10. Yong Teck Lee (1996-1998)
11. Bernard Giluk Dompok (1998-1999)
12. Osu Sukam (1999-2001)
13. Chong Kah Kiat (2001-2003)
14. Musa Aman (2003-2018)
15. Mohd Shafie Apdal (2018-2020)
16. Hajiji Mohd Noor (2020-kini)

 |
**Sekolah Kebangsaan Taman Nirwana**, yang lebih dikenali sebagai nama ringkasnya *SK Taman Nirwana*, merupakan sebuah sekolah kebangsaan dalam bandar yang terletak di Jalan Nirwana 13, Taman Nirwana, di bawah Pejabat Pendidikan Daerah Hulu Langat. Pada masa kini, Sekolah Kebangsaan Taman Nirwana memiliki 1,505 murid dan 94 guruJun 2022.

Sejarah
-------

Sekolah Kebangsaan Taman Nirwana telah dibuka pada April 1986 di kawasan perumahan Taman Nirwana, disebabkan wujudnya beberapa taman perumahan lain seperti Taman Cahaya, Taman Bakti, Taman Cempaka dan pemindahan penduduk ke Kampung Pandan.

Sekolah ini dibina pada tahun 1985 di kawasan seluas 7 ekar. Pada peringkat awalnya hanya terdiri daripada 2 blok bangunan yang menempatkan bangunan pejabat, bilik guru, perpustakaan, muzium, kelas, tandas dan bilik bekalan elektrik.

Pada tahun 1993, 2 blok bangunan setingkat dan satu blok bangunan tiga tingkat dibina. Walau bagaimanapun, pertambahan bangunan tersebut tidak cukup untuk menampung jumlah murid yang meningkat sehingga lebih 2,000 orang pelajar. Penambahan dan pengubahsuaian terus dilakukan untuk kemudahan dan keselesaan warga sekolah.

Pada tahun 2002, sebuah lagi bangunan setingkat yang menempatkan 2 buah makmal ICT telah dibina. Pada tahun 2010, 1 block bangunan 4 tingkat dibina. Bangunan yang dilengkapi dengan dewan terbuka menempatkan makmal ICT, bilik muzik, bilik bimbingan dan kaunseling serta tandas.

Misi dan Visi
-------------

### Misi

Melestarikan sistem pendidikan yang berkualiti untuk membangunkan potensi individu bagi memenuhi aspirasi negara.

### Visi

Pendidikan berkualiti, insan terdidik, negara sejahtera.

Guru Besar
----------

Senarai Nama Guru Besar| Guru Besar | Tahun |
| --- | --- |
| Tuan Haji Mohammad Daud bin Abdul Hamid | 1986 |
| En. Ashari bin Mohd Sharif | 1986 - 1987 |
| En. Ayub Azhari bin Haji Kassim | 1987 - 1988 |
| En. Jamlus bin Haji Abu Bakar | 1988 - 1992 |
| En. Mohd Daud bin Abdul Hamid | 1992 - 1994 |
| En. Hassan bin Salim | 1994 - 1996 |
| Pn. Shahar Fadzilah binti Mohamad Daud | 2010 - 2013 |
| En. Mohamad Thani bin Abdullah | 2013 - 2014 |
| Pn. Maizan binti Hashim | 2014 - 2017 |
| Pn. Roslinda binti Kamiss | 2017 - 2022 |
| En. Harman bin Harun | 2023 - kini |

Demografi
---------

Demografi| Tahun | Jumlah Murid | Jumlah Guru |
| --- | --- | --- |
| **2009** | 2,010 | 104 |
| **Januari 2018** | 1,531 | 95 |
| **April 2018** | 1,519 | 95 |
| **Mei 2019** | 1,514 | 95 |
| **Januari 2020** | 1,414 | 98 |
| **Jun 2020** | 1,476 | 99 |
| **Jun 2021** | 1,496 | 96 |
| **Jun 2022** | 1,505 | 94 |

Alamat
------

Sekolah Kebangsaan Taman Nirwana
Jalan Nirwana 13, Taman Nirwana
68000 Ampang
Selangor Darul Ehsan,  Malaysia
**Telefon:** +603-92849280
**Faks:** +603-92812059
**E-mel:** bba4014@moe.edu.my

Rujukan
-------

1. 1 2 3
2. 1 2
3. 1 2 3 4
4. 1 2
5. 1 2 3 4
6. ↑
7. ↑
8. ↑
9. ↑
10. ↑
11. ↑
12. ↑

Pautan Luar
-----------

* Akaun Facebook SK Taman Nirwana.
* Laman Google Sites SK Taman Nirwana.
* Laman Blogspot lama SK Taman Nirwana.
Sekolah Menengah di Aleppo
Universiti Aleppo

**Pendidikan di Republik Arab Syria** diberi perhatian dan penjagaan yang diperlukan oleh negara Syria, kerana Perlembagaan Syria menjamin hak pendidikan kepada setiap warganegara, yang wajib dan percuma di peringkat rendah. Ia adalah percuma tetapi tidak wajib di peringkat menengah dan pendidikan tinggi disediakan dengan bayaran simbolik. peringkat rendah merangkumi 2 peringkat, 1 & 2 yang merangkumi gred 1 hingga 6 manakala sekolah menengah merangkumi gred 7 hingga 10

Pendidikan ialah percuma dan wajib dari umur 7 hingga 15 tahun. Bahasa Arab ialah bahasa pengantar di Republik Arab Syria. Bahasa Inggeris diajar dari gred 1, dan bahasa Perancis atau Rusia diajar dari gred 7 dalam peringkat pembelajaran asas sebagai bahasa kedua utama.[*perlu rujukan*]

Menurut bancian 2007, 98 peratus sekolah di Syria adalah awam (kelolaan negeri), 1.8 peratus adalah swasta, dan 0.2 peratus adalah sekolah Agensi Bantuan dan Kerja Pertubuhan Bangsa-Bangsa Bersatu untuk kanak-kanak yang menjadi pelarian.

Rujukan
-------

1. 1 2 3 4  "Country: Syria". *UNESCO*. 27 November 2016. Dicapai pada 22 Disember 2021.
2. ↑  "International Education Guide – Syria".
3. ↑  "Education in Syria".
4. ↑  *TIMSS Encyclopedia(2008)*

Pautan luar
-----------

* flagPortal Syria

* Joshua Landis,"Islamic Education in Syria"